CAIT ने काउंसिल ऑफ साइंटिफिक एंड इंडस्ट्रियल रिसर्च (CSIR) की रिपोर्ट का भी हवाला दिया है। इसमें कहा गया है कि नोटों में 78 तरह की बीमारियां फैलाने वाले सूक्ष्म जीव पाए गए हैं। उधर, मीडिया रिपोर्ट्स में AIIMS के पूर्व क्‍लीनिकल रिसर्चर मुनीब के हवाले से लिखा गया है कि ‘करेंसी नोट उन सबसे गंदी चीजों में एक हैं जिसको आप टच करते हैं। कई बार तो ये आपकी टॉयलेट सीट से भी गंदे होते हैं। इसलिए आपको सलाह दी जाती है कि कभी भी अपना थूक उंगलियों पर लगाकर इसे न गिनें। इससे टीबी होने का सबसे ज्यादा खतरा होता है।’